Volatiele aarde – praag.co.za — 20 jaar jonk!
Met die jaar wat na die halfpadmerk aanstap, was daar reeds kort-kort nuus oor aarbewegings, sommiges sterk en sommiges verwoestend.
Die aarde is ten minste 33 keer vanjaar reeds in skuddings van sterker as 3,8 op die Richterskaal geskud. Die sterkste, wat Chili geskud het, was 8,8.
Wat miskien 'n joernalis of twee sal inspireer om kenners te skakel, is dat vier van die nege wat vanjaar sewe of meer op die Richterskaal geregistreer het, sedert die begin van Mei hul ding gedoen het. Hierdie vier het almal in 'n lyn tussen Indië en Japan voorgekom.
Kalifornië is reeds vyf keer vanjaar geskud, hoewel nie een keer baie sterk nie. Op 4 April is die Meksikaanse Baai van Kalifornië egter met 'n skudding van 7,2 geskud, aansienlik sterker as die 7 wat vir die Haïtiaanse ramp aan die begin van die jaar verantwoordelik was.